বিগ ব্রেকিং! সেমেস্টার পদ্ধতিতে প্রথম উচ্চ মাধ্যমিক

কলকাতা: উচ্চ মাধ্যমিকের (Higher Secondary Semester System) তৃতীয় সেমেস্টার পরীক্ষা শুরু ৮ সেপ্টেম্বর। পরীক্ষা চলবে ২২ সেপ্টেম্বর পর্যন্ত। আজ পরীক্ষার চূড়ান্ত প্রস্তুতি নিয়ে বিদ্যাসাগর ভবনে (Vidyasagar Bhawan) সাংবাদিক বৈঠক করবেন উচ্চ মাধ্যমিক শিক্ষা সংসদের সভাপতি চিরঞ্জীব ভট্টাচার্য। এদিন তিনি বলেন, কেউ যদি তৃতীয় সেমেস্টার পরীক্ষা দিতে না পারে তাহলে চতুর্থ সেমেস্টারে গিয়ে সে ওই পরীক্ষা সাপ্লিমেন্টারি দিতে পারবেন চতুর্থ সেমেস্টার সঙ্গে। প্রথমার্ধে চতুর্থ সেমেস্টার ও দ্বিতীয়ার্ধে তৃতীয় সেমেস্টার দেবে।

জানা গিয়েছে, স্পর্শকাতর ১২২টি কেন্দ্রের মধ্যে সর্বাধিক রয়েছে মালদা জেলায়। স্পর্শকাতর কেন্দ্রগুলিতে সিসিটিভি ক্যামেরায় নজরদারি, স্পেশাল সার্ভেলেন্সের ব্যবস্থা থাকবে।

আরও পড়ুন: উচ্চ মাধ্যমিকের তৃতীয় সেমেস্টার পরীক্ষা শুরু ৮ সেপ্টেম্বর

পর্ষদ সূত্রে আরও খবর, উচ্চমাধ্যমিকের মার্কশিটে তৃতীয় সেমিস্টার এবং চতুর্থ সেমিস্টার উভয় সেমিস্টারের নম্বর উল্লেখ থাকবে। যে তৃতীয় সেমেস্টারে সাপ্লি দেবে চতুর্থ সেমিস্টার এ গিয়ে সেটা তার তৃতীয় সেমেস্টার এর নম্বরের পাশে সাপ্লি বলে লেখা থাকবে। তৃতীয় সেমেস্টারের ফল প্রকাশ ৩১ অক্টোবরের মধ্যে বেরোবে আশা করা যায়। ল্যাব বেসড (প্রাকটিক্যাল) ৩৫ নম্বর, নন ল্যাব বেসড (থিওরি ) ৪০ নম্বরে হবে।

পরীক্ষকের সঙ্গে বা পরীক্ষা কেন্দ্রের দায়িত্ব থাকা কারুর সঙ্গে কোনো পরীক্ষার্থী যদি খারাপ ব্যবহার করে, মারধর করলে এবং সেটি যদি প্রমাণিত হয় তাদের সম্পূর্ণ পরীক্ষা বাতিল করা হবে। এই সম্পূর্ণটাই ডিজিটাল সিস্টেমে পরীক্ষক সংসদ কে জানাবে।